अजमेर. अजमेर सेंट्रल को आपरेटिव बैंक की बिना पूरी तैयारी के रखी गई डीपीसी की बैठक स्थगित कर दी गई। डीपीसी होने की सूरत में कुछ लोगों को ही इसका लाभ मिल पाता, लेकिन अब आयोजित होने वाली डीपीसी में बैंक के करीब-करीब सभी कार्मिकों को फायदा मिल सकेगा।
डीपीसी स्थगित होने से उन सभी कार्मिकों को राहत मिलेगी, जिन्हें अपनी पदोन्नति होने का इंतजार था। डीपीसी करने के लिए सहकारिता विभाग की अति.रजिस्ट्रार पूनम भार्गव, डिप्टी रजिस्ट्रार घीसा लाल रेगर, सीसीबी के एमडी विनोद कुमार शर्मा और अपेक्स बैंक के प्रतिनिधि समेत अन्य अधिकारी आ भी गए। लेकिन बैंक ने केवल वर्ष 2010-11 तक की डीपीसी करने की तैयारी की थी। इस पर अधिकारियों ने सीसीबी अधिकारियों से जवाब-तलब करते हुए जानना चाहा कि वर्ष 2015 की डीपीसी की तैयारी क्यूं नहीं की गई? अधिकारियों ने बताया कि इसकी बाद की अवधि वाले कर्मचारियों की अभी तक एसीआर ही पूरी नहीं है। अधिकारी अड़ गए कि डीपीसी अगर की जानी है तो सभी कार्मिकों की होनी चाहिए, केवल चार कार्मिकों को ही फायदा नहीं मिलना चाहिए।
सुबह से लेकर शाम तक डीपीसी को लेकर जद्दोजहद चलती रही लेकिन डिप्टी रजिस्ट्रार के अड़ जाने से आखिर डीपीसी को स्थगित करना पड़ा। अधिकारियों ने बैंक के प्रबंध निदेशक शर्मा को निर्देश दिए कि वह वर्ष 2015 तक के कार्मिकों की एसीआर समेत अन्य कागजात तैयार करने के बाद ही डीपीसी की लिए बैठक की तारीख तय करे। ऐसे में डीपीसी अब अगले साल में ही होगी।
hin_Deva hin_Deva hin_Deva